VS001523
Datum: 1996-11-26T01:00:00.000+01:00
datum_sodbe_i_stopnje: 2003-09-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 6.350.000,00 SIT
opombe: II Ips 361/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Škodni dogodek

Poškodvana kot peška v prometni nesreči.

## Poškodba

Zlom lobanje, pretres možganov, zvin vratne hrbtenice, zlom pete stopalnice desnega stopala, zlom osnovnega členka palca desne noge, odrgnine in odrgninsko raztrganinske rane na tretjem do petem prstu leve roke in odrgnina desne stegnenice.

## Telesne bolečine

2.500.000,00 SIT Hude telesne bolečine je oškodovanka trpela 11 dni, nato 4 tedne srednje hude telesne bolečine in še 3 mesece blage in stalne telesne bolečine, ki so nato v stalni obliki popustile. Blage občasne bolečine je imela še v letu 2000 in jih bo imela tudi še potem, ob spremembah vremena, dolgotrajnem sedenju, v prisilnem položaju, delih s ponavljajočimi se sunkovitimi gibi glave, pri dolgotrajnem stanju, dolgotrajni hoji, hoji po neravnem terenu navkreber in navzdol. Glavobol je bil mesec dni pogost in intenziven, pol leta pogost in srednje hude intenzitete, nato pa še kakšno leto blag in občasen.

#### Hospitalizacija

Hospitalizirana je bila skupaj 11 dni.

#### Ambulantno zdravljenje

25-krat je bila pregledana pri zdravniku, od tega 15-krat pri specialistu.

#### Rehabilitacija

Opravila je skupno 56 fizioterapij.

#### Nevšečnosti med zdravljenjem

V času hospitalizacije je bila vezana na ležanje v postelji in odvisna od pomoči negovalnega osebja. 4 dni je imela vstavljen urinski kateter. Preventivno je jemala zdravila proti strjevanju krvi. Enkrat so ji bile rane oskrbljene v lokalni anasteziji, 15-krat je bila izpostavljena rentgenskemu slikanju. Opravljena ji je bila elektromiografija in elektroencefalogram. Opravila je več preiskav, ki so zvezane z zbadanjem. Bila je punktirana. 22 dni je nosila nadkolenski nehodilni mavec na desni spodnji okončini, 3 tedne pa ovratnico.

## Strah

350.000,00 SIT Primarnega strahu ni utrpela, saj je bila v nezavesti in se dogodka ne spominja. Hud strah pa je trpela med pregledom v bolnišnici in pred medicinskimi posegi, kar je trajalo nekaj dni. Srednje hud sekundarni strah je trpela, ko je bila v skrbeh za izid zdravljenja tri mesece. Nato je strah nekoliko popustil in je bil blag še 3 mesece, nato je prenehal.

## Zmanjšanje življenjske aktivnosti

3.500.000,00 SIT V anatomskem smislu se posledice poškodb kažejo v poki lobanje, ki ni zarasla, v zaraslem zlomu pete stopalnice in osnovnega členka palca desne noge ter pri zaraslem odlomu interkondilične eminence v desnem kolenu. Te posledice se kažejo v zmanjšani gibljivosti desnega kolena lažje stopnje in v motnjah koncentracije in spomina, ki so posledica pretresa možganov. Zmanjšane so njene življenjske in delovne sposobnosti. Zmanjšano je sposobna za dela, ki zahtevajo dolgotrajno sedenje, hojo, hojo navkreber in navzdol, hojo po stopnicah, na ravnem terenu, ponavljajoče gibe glave, dolgotrajno sedenje, dolgotrajne prevoze, dolgotrajno koncentracijo in dober spomin. Zmanjšano je sposobna tudi za rekreativne in družabne aktivnosti, povezane s prej naštetimi sposobnostmi.

---

ZOR člen 200, 203